Wonten ing taun 1916, Gershwin wiwit kerja kanggé parusahan Aeolian lan Standard Music Rolls. Pedamelanipun ngrekam lan nyerat aransemèn kanggé piano roll. Nalika kerja kanggé kekalih parusahan mau, piyambakipun ngasilaken lusinan utawi malah atusan piano roll kanthi migunaken nama asli utawi sesinglon (antawisipun Fred Murtha utawi Bert Wynn). Gershwin ugi ngrekam piano roll ingkang ngemu lagu ciptaanipun nalika kerja kanggé Welte-Mignon. Parusahan mau kerja dhedhasar pesenan saking M. Welte &amp; Sons, Inc. ingkang minangka pancipta lan produsèn pisanan pianola. Kajawi kerja ngrekam piano roll, Gershwin naté tampil minangka juru main piano ing panggung vaudeville ngiringi Nora Bayes lan Louise Dresser.